Giánnis Antetokoúnmpo

Giánnis Sina Ugo Antetokoúnmpo (kreeka keeles: Γιάννης Αντετοκούνμπο; sündinud 6. detsembril 1994 Ateenas) on Kreeka korvpallur, kes mängib 2013. aastast NBA klubis Milwaukee Bucks.http://espn.go.com/nba/player/_/id/3032977/giannis-antetokounmpo

 Elukäik 
Ta sündis Ateenas Nigeeriast pärit immigrantide pojana (algse nimega Giannis Sina Ugo Adetokunbo).The Greek Freak wants to go back to his Nigerian roots Andscape. Archived from the original on March 8, 2019 Vanemad olid kolm aastat varem Lagosest ära kolinud ning elasid Ateenas mõnda aega tööloata. Giannis Adetokunbo ja tema vanem vend osalesid lastena tänavakaubanduses, et abistada vanemaid elatise teenimisel.A Hunger for a Better Life May Lead to the N.B.A. The New York Times. Archived from the original on February 4, 2016 Korvpallitreeningutega alustas ta 2007. aastal.

Kuigi Adetokunbo ja kolm tema neljast vennast olid sündinud Kreekas, ei saanud nad automaatselt Kreeka kodakondsust, vastavalt Kreeka kodakondsusseadusele.Adetokoubo's whirlwind saga just startingFIBA.com. Archived from the original on February 17, 2015.  Kuni 18 aastaseks saamiseni ei olnud  Adetokunbol võimalik reisida väljapoole Kreekat ning ta oli tegelikult kodakondsuseta, tal ei olnud isikudokumente ei Kreekast ega Nigeeriast. Kreeka kodakondsuse sai ta 9. mail 2013, vähem kui kaks kuud enne NBA-sse siirdumist.Heated Debate Around Antetokounmpo's Home Reflects Rift in Birthplace of Democracy NBA.com. Archived from the original on June 10, 2016 

Pärast Kreeka kodakondsuse saamist sai tema ametlikuks nimeks Kreeka passis Αντετοκούνμπο (Antetokounmpo ladina tähestikus)."Giannis Antetokounmpo received today his Greek citizenship. As of today, this shall be the official name/surname as it appears in ID/Passport" (Tweet) – via Twitter. Paljud NBA fännid ei suutnud tema perekonnanime välja öelda, seetõttu sai ta kiiresti tuntuks kui "Greek Freak".Nigerian athletes on what a ‘Greek Freak’ MVP means Andscape. June 24, 2019. Antetokounmpol on ka Nigeeria kodakondsus, ta sai 2015. aastal Nigeeria passi. Kuna tal on topeltkodakondsus, on ta on teatanud, et tunneb end nii kreeklase kui ka nigeerlasena.Giannis Antetokounmpo feels both Greek and Nigerian Eurohoops.net. Archived from the original on February 13, 2023

 Karjäär Euroopas 
2012. aasta detsembris, mõni päev pärast 18-aastaseks saamist, sõlmis Antetokounmpo Hispaania klubiga Basket Zaragoza nelja-aastase lepingu,Basket CAI Zaragoza se hace con los derechos de Giannis Adetocunbo". ACB.com (in Spanish). December 17, 2012. mis väidetavalt sisaldas tema NBA liiga klubide poolset väljaostmise õigust pärast iga hooaega. Tema liitumisest olid huvitatud mitmed teisedki suuremad Euroopa klubid, sealhulgas FC Barcelona Bàsquet ja Anadolu Efes S.K..Adetokoubo's whirlwind saga just starting FIBA.com. Archived from the original on February 17, 2015.

 NBA karjäär 
Antetokoúnmpo värvati 2013. aasta NBA draft'ist 15. valikuna Milwaukee Bucksi. Kui debüüthooajal tõi Antetokoúnmpo keskmiselt 6,8 punkti, 4,4 lauapalli ja 1,9 resultatiivset söötu mängus, siis 2018/19. hooajaks kerkisid tema näitajad juba 27,7 punkti, 12,5 lauapalli ja 5,9 tulemusliku sööduni. Bucksi 60 võiduni juhtinud Antetokoúnmpo valiti 2018/19. põhihooaja kõige väärtuslikumaks mängijaks.

2019/20. hooajal jäi Antetokoúnmpo arvele keskmiselt 29,5 punkti, 13,6 lauapalli ja 5,6 korvisöötu mängus ning ta pälvis teist hooaega järjest NBA kõige väärtuslikuma mängija auhinna. Samuti valiti Antetokoúnmpo 2020. aasta parimaks kaitsemängijaks.

 Saavutused 
 NBA karikavõitja (2024)
 NBA karikamängu MVP (2024)
 2022. aasta Euroopa korvpalli meistrivõistluste edukaim skoorija (29,3 p./mängus)
 NBA meister (2021)
 NBA finaali MVP (2021)
 NBA All-Star mängu MVP (2021)
 NBA aasta kaitsemängija (2020)
 2-kordne NBA põhihooaja kõige väärtuslikum mängija (2019, 2020)
 9 korda valitud NBA tähtede mängule (2017–2025)
 2 korda valitud NBA sümboolsesse 1. viisikusse (2019, 2020)
 2 korda valitud NBA sümboolsesse 2. viisikusse (2017, 2018)
 NBA parim kaitsemängija (2020)
 4 korda valitud NBA sümboolsesse 1. kaitseviisikusse (2019–2022)
 1 kord valitud NBA sümboolsesse 2. kaitseviisikusse (2017)
 NBA enim arenenud mängija (2017)
 NBA uustulnukate sümboolne teine viisik (2014)

 Viited 

 Välislingid 
Giánnis Antetokoúnmpo – NBA.com
Giánnis Antetokoúnmpo – Basketball-Reference.com

Kategooria:Kreeka korvpallurid
Kategooria:Sündinud 1994